10 Mei 1973 (1973-05-10) (46 jaar oud)
Fort Beaufort (Suid-Afrika)
Professionele rugbyspeler, boer
1996–2003 VS Cheetahs
korrek soos op 19 Maart 2013.
korrek soos op 20 Maart 2013.
1994–2002 Suid-Afrika 54 5
Ollie le Roux (* 5 Mei 1973, Fort Beaufort) is ’n Suid-Afrikaanse rugbyspeler en oud-Springbok. Hy het die Natalse Haaie en Vrystaat Cheetahs in die Curriebeker- en Vodacombekerreekse verteenwoordig en ook vir die Sharks, Cats en Cheetahs in die Superrugbykompetisie uitgedraf. Hy was ook deel van Suid-Afrika se span tydens die Rugbywêreldbeker 1999.
Toe hy op skool was het Le Roux provinsiale kleure gekry in rugby, waterpolo en muurbal. Hy het in 1991 gematrikuleer en vir die eerste keer in 1994 vir die Springbokke gespeel en het in totaal in 54 toetse uitgedraf. Hy is die jongste stut wat nóg vir die Springbokke gespeel het en hy is ook die Springbok wat die meeste wedstryde as reserwe begin het (43). Le Roux het op uitnodiging vir die Barbarians gespeel en in 2008 vir Leinster in die Heinekenbeker en die Magners-liga.
In 2011 het Le Roux hom as skrumkonsultant by die Griekwas aangesluit vir drie jaar. In 2012 het hy aan die Ysterman-kompetisie in Port Elizabeth deelgeneem en dit in 16 uur en 30 minute voltooi.
Buiten konsultasiewerk is Le Roux sedert sy uittrede ’n hoenderboer buite Bloemfontein met sy vrou Mariska en hul vier dogters Mia, Chloe, Donna en Lisa.
↑ Ollie Le Roux player profile ESPN Scrum.com
↑ (en) O’Rielly, Peter (4 November 2007). Ollie le Roux is honger vir meer. The Sunday Times. URL besoek op 24 Desember 2010.
↑ (en) Karstens, Gerdie (1 Februarie 2011). Ollie gewerf deur Griekwas (html). Sport24. URL besoek op 20 Maart 2013.
↑ Bürger, Vicus (24 April 2012). Ollie in trane na taai stryd. Beeld. URL besoek op 20 Maart 2013.
↑ LEGENDS OF LEINSTER – OLLIE LE ROUX... (31 Oktober 2013).
Ollie le Roux by SARugby.co.za
Ollie le Roux by www.genslin.us/bokke
Profiel by ESPNscrum.com
Ontsluit van "https://af.wikipedia.org/w/index.php?title=Ollie_le_Roux&oldid=2042287"